钦定古今图书集成/明伦汇编/交谊典/第003卷 > 陈录善诱文 > 《省心杂言》
## 钦定古今图书集成/明伦汇编/交谊典/第003卷 > 陈录善诱文 > 《省心杂言》

“闻善言则拜告，有过则喜”，有圣贤气象。

“和以处众，宽以接下，恕以待人”，君子人也。

诚无悔，恕无怨，和无仇，忍无辱。

以责人之心责己，则寡过。以恕己之心恕人，则全交。
寡言省谤，寡欲保身。

耳不闻人之非，目不视人之短，口不言人之过，庶几
为君子。